**Årsmelding for O-gruppa 2015**

Styret:

Leiar Karl Helge Albretsen
Medlem Anna-Karin Clarin

Medlem Ina Charlotte Moe

Medlem Mari Basberg

Medlem Sverre Aasen

Medlem Christian Frøyd

O-løp / Trening / Vekas løype

O-gruppa har arrangert 22 o-løp denne sesongen, der 5 var nattløp. Alt i alt har 145 ulike løparar vore med på eitt eller fleire av desse o-løpa denne sesongen. Deltakinga med 335 registrerte starter totalt (nattløpa ikkje rekna med).

Det er også arrangert 19 treningar. 108 ulike personar har delteke med totalt 236 deltakingar.

Vekas løype var etablert i 2014 og vidareført i 2015. For å ha litt oversikt over kor mange som nyttar tilbodet var det lagd til nytt opplegg for å få tilsendt kartfilene.. Når ein sendte e-post til vekasloypesogndal@gmail.com vart link til karta sendt tilbake på direkten. Vekas løype vart sendt ut 106 gonger. Kor mange som har nytta vekas løype veit vi ikkje då det heilt sikkert er fleire familiar som har tatt dette saman.

Totalt er det 226 ulike personar som har delteke på våre aktivitetar i 2015. Noko som er ein stor auke frå tidligare år.

Turorientering

I tillegg til de tradisjonelle konvoluttane har vi har teke i bruk den nettbaserte turorientering.no. Her vert turane delt i grøne, blå, raude og svarte turar. Alle turane vert lasta ned på eigne kartfilar frå nettsida. Dei grøne turane er gratis. Dei grøne turane vart laste ned 105 gonger, medan dei andre vart lasta ned 15 gonger. I tillegg vart det seld og delt ut 20 konvoluttar.

Skulesprint

277 elever på Kvåle skule og Kaupanger skule deltok på skulesprint 2015.

O-trolleir

I september vart det arrangert o-trolleir i Hodlekve. 22 ivrige barn og unge deltok.

Orienteringsløp

KM-mellom blei flytta til Hafslo då det var for mye snø i Fjærland i juni. Det var 45 startande totalt. 10 av desse løp for Sogndal. Christian Frøyd vann H17, Håkon Aa Albretsen (H13-14) og Anna-Karin Clarin (D17) fekk sølv i sine klassar. Eirik Andreas Albretsen (H15-16) fekk bronsje.

KM lang vart arrangert i Gloppen. Dag Jarle Aa vart krinsmeister i klassa H17.

Vestlandsmeisterskapen vart arrangert i Førde. Sogndal stilte med tre løparar på langdistansen. Ingar Hals fekk fjerdeplass i H50. I mellomdistansen stilte Sogndal med ein løpar. Christian Frøyd kom på 11. plass i H21.

Medlemsmøter

Det var gjennomført 2 medlemsmøter på Sogndal Logde der ein fekk diskutert litt ønsker og moglegheiter med o-gruppa framover.

Kurs

Fleire frå klubben var med på E-time-kurs i regi av orienteringskrinsen og på rekrutteringsturneen til O-forbundet. Anna-Karin Clarin starta også på trener1-kurs

O-gruppa vil takka alle løparar og medhjelparar for innsatsen i året som gjekk.

Styret 12.01.2016